पाएं अपने शहर की ताज़ा ख़बरें और फ्री ई-पेपरडाउनलोड करें
बिजली विभाग की लापरवाही के कारण सौर बाजार प्रखंड क्षेत्र के कई जगहों पर बिजली खंभे व ट्रांसफार्मर के समीप तार का पेड़-पौधे से स्पर्श होने से आग की चिंगारी निकलते रहती है। इस कारण आस-पास के टोले-मोहल्ले व सड़क से आवाजाही करने वाले राहगीरों के बीच बड़े हादसे की अंदेशा हर वक्त बनी रहती है। शनिवार की शाम सौरबाजार-पतरघट मार्ग में जीरोमाइल चौक से पूरब 11 हजार वोल्ट बिजली तार से निकली चिंगारी से पास तार के पेड़ में आग लग गई। पेड़ घंटों तक नीचे से उपर तक जलता रहा। राहगीरों को परेशानी भी हुई। जिसके उपरांत बिजली कटने पर आग बुझी। दूसरी तरफ मछली बाजार से अरर्हा को जाने वाली बायपास सड़क किनारे करीब एक साल से बिजली तार सड़क किनारे जमीन पर गिरी हुई है। जिसके कारण इस मार्ग से आवाजाही करने वाले लोगों को जान माल का खतरा बना रहता है। जिसकी मरम्मत कार्य को लेकर स्थानीय जनप्रतिनिधि व ग्रामीणों के द्वारा बिजली विभाग के पदाधिकारी व कर्मी को कई बार लिखित व मौखिक रूप से कहा गया। लेकिन आज तक विभाग के पदाधिकारी व कर्मी के द्वारा इस ओर कोई ध्यान नहीं दिया गया। लोगों ने बिजली विभाग के उच्चाधिकारियों से विभिन्न जगहों पर जर्जर बिजली तार की मरम्मत करवाने की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn